recursal/SuperWikiNEXT-32B huggingface dataset:
**Nekovy** sú jednou z troch hlavných skupín chemických prvkov spolu s kovmi a polokovmi. Ako kritérium na rozdelenie do týchto skupín slúžia väzbové a ionizačné vlastnosti. Nekovy majú vysokú ionizačnú energiu, čo znamená, že ich valenčné elektróny sú pevne pripútané k atómu.

Medzi nekovy patria halogény, inertné plyny a nasledovné prvky:

* Vodík (H)
* Uhlík (C)
* Dusík (N)
* Kyslík (O)
* Fosfor (P)
* Síra (S)
* Selén (Se)

Všetky nekovy okrem vodíka sa nachádzajú v pravom hornom rohu periodickej tabuľky. Na rozdiel od kovov sú nekovy elektrickými izolantami alebo polovodičmi. Často tvoria iónovú väzbu s elektropozitívnymi prvkami alebo kovalentnú väzbu s ostatnými prvkami. Oxidy nekovov sú kyselinotvorné.

Je známych iba 18 nekovov, zatiaľ čo kovov je známych vyše 80, no koncentrácia nekovov na Zemi je podstatne vyššia ako koncentrácia kovov. Organizmy sú tiež tvorené prevažne nekovmi.

Pozri aj
--------


|  |  |
| --- | --- |
| Portal | Chemický portál |

* Kovy
* Polokovy
* Periodická tabuľka

Iné projekty
------------

Commons
* Spolupracuj na Commons Commons ponúka multimediálne súbory na tému **Nekov**

Periodická tabuľka chemických prvkov 

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| 1 | H |   | He |
| 2 | Li | Be |   | B | C | N | O | F | Ne |
| 3 | Na | Mg |   | Al | Si | P | S | Cl | Ar |
| 4 | K | Ca | Sc |   | Ti | V | Cr | Mn | Fe | Co | Ni | Cu | Zn | Ga | Ge | As | Se | Br | Kr |
| 5 | Rb | Sr | Y |   | Zr | Nb | Mo | Tc | Ru | Rh | Pd | Ag | Cd | In | Sn | Sb | Te | I | Xe |
| 6 | Cs | Ba | La | Ce | Pr | Nd | Pm | Sm | Eu | Gd | Tb | Dy | Ho | Er | Tm | Yb | Lu | Hf | Ta | W | Re | Os | Ir | Pt | Au | Hg | Tl | Pb | Bi | Po | At | Rn |
| 7 | Fr | Ra | Ac | Th | Pa | U | Np | Pu | Am | Cm | Bk | Cf | Es | Fm | Md | No | Lr | Rf | Db | Sg | Bh | Hs | Mt | Ds | Rg | Cn | Nh | Fl | Mc | Lv | Ts | Og |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Alkalické kovy | Kovy alk. zemín | Lantanoidy | Aktinoidy | Prechodné prvky | Kovy | Polokovy | Nekovy | Halogény | Vzácne plyny |
Fallen Astronaut**Fallen Astronaut** je asi 8 cm veľká hliníková soška astronauta v skafandri umiestnená na Mesiaci. Sochu vytvoril belgický umelec Paul Van Hoeydonck po stretnutí s astronautom Davidom Scottom. Ten vyzval Van Hoeydoncka, aby vytvoril malú sochu, ktorá by pripomínala tých astronautov, ktorí v súvislosti s výskumom vesmíru prišli o život. Pre sochu bolo určených niekoľko obmedzení, musela byť ľahká a pevná, z materiálu, ktorý vydrží extrémne podmienky na Mesiaci a nesmela mať pohlavné, ani etnické znaky. V súvislosti so Scottovým želaním zabrániť komercionalizácii vesmíru nemalo byť zverejnené ani meno autora.

Fallen Astronaut je pravdepodobne jediným umeleckým dielom umiestneným na povrchu Mesiaca.

Plaketa s menami
----------------

V roku 1971 umiestnila na povrch Mesiaca sochu posádka Apolla 15 spolu s plaketou, na ktorej boli uvedené mená ôsmich amerických a šiestich sovietskych kozmonautov, ktorí zahynuli v súvislosti s kozmickým výskumom. Sú to:

* Theodore Freeman (31. október 1964, *havária lietadla*)
* Charles Bassett (28. február 1966, *havária lietadla*)
* Elliott See (28. február 1966, *havária lietadla*)
* Gus Grissom (27. január 1967,  *požiar Apolla 1*)
* Roger Chaffee (27. január 1967, *požiar Apolla 1*)
* Edward White (27. január 1967, *požiar Apolla 1*)
* Vladimir Komarov (24. apríl 1967, *havária Sojuzu 1*)
* Edward Givens (6. jún 1967 *automobilová havária*)
* Clifton Williams (5. október 1967, *havária lietadla*)
* Jurij Gagarin (27. marec 1968, *havária lietadla*)
* Pavel Beľajev (10. január 1970, *choroba*)
* Georgij Dobrovoľskij (30. jún 1971, *havária Sojuzu 11*)
* Viktor Pacajev (30. jún 1971, *havária Sojuzu 11*)
* Vladislav Volkov (30. jún 1971, *havária Sojuzu 11*)

Veliteľ misie Apollo 15 David Scott poznamenal, že na plakete bohužiaľ chýbajú mená dvoch sovietskych astronautov, Valentina Bondarenka a Grigorija Neľubova, o ktorých úmrtiach neboli v dôsledku sovietskeho embarga informácie.

Na plakete nie sú uvedené ani mená dvoch amerických astronautov, ktorí zomreli v roku 1967. Michael James Adams a Robert Henry Lawrence, Jr.. Sú ale uvedení na Space Mirror Memorial.


|  |  |
| --- | --- |
| Portal | Portál slnečná sústavaKozmonautický portál |
**SMART-1** je prvou európskou kozmickou sondou organizácie ESA určenou na prieskum Mesiaca a rovnako prvou európskou sondou, ktorá na svoj pohon využíva Iónový motor. Jej názov je skratkou „Small Missions for Advanced Research in Technology - 1". Je prvým zástupcom radu tzv. „flexi missions", teda malých a lacných automatov overujúcich nové technológie. Preto aj jej výrobná cena 110 mil. eur je pomerne nízka.

Ciele misie
-----------

* technologické ciele – overenie nového iónového motoru a testovanie nových miniaturizovaných prístrojov pre zber dát.
* vedecké ciele – získanie nových poznatkov o mesačnej geológii, morfológii, topografii, mineralógii, štúdium tektonickej aktivity a štúdium procesov, ktoré formovali Mesiac pri jeho vývoji.

Opis sondy
----------

SMART-1 mala tvar kocky s dĺžkou hrany 1 m, ktorá bola vybavená párom solárnych článkov. Hmotnosť pri štarte bola 367 kg z čoho takmer 80 kg bolo tvorené pohonnou látkou, xenónom, iónového motoru sondy. Iónový motor PPS1350, vyrobený francúzskou firmou SNECMA, využíva elektrostatické pole na ionizáciu xenónu a jeho urýchlenie z trysky motoru. Výstupná rýchlosť ionizovaného plynu je pomerne vysoká, pri motore SMART-1 dosahuje 16,4 km/s, a preto aj výsledný špecifický impulz motora je vysoký. Jeho hodnota je 16,4 kN·s/kg čo je približne päťnásobok hodnoty dosahovanej pri klasických raketových motoroch spaľujúcich chemické pohonné hmoty. Výsledný ťah motora je však malý a dosahuje až 70 mN pri príkone 1 350 W elektrickej energie dodávanej z páru slnečných článkov.

Vedecká výbava sondy, na ktorú pripadá 15 kg, obsahuje 8 prístrojov, medzi ktorými je AMIE (Asteroid – Moon Micro Imager Experiment) – hlavné zobrazovacie zariadenie s rozlíšením 1024x1024 pixelov, ďalej EPDP čo je diagnostický modul iónového motora, KaTE (Ka-band Telemetry and Telecommand Experiment) – komunikačný modul overujúci využiteľnosť komunikácie v pásmach X (8 GHz) a Ka (32/34 GHz).

Priebeh letu
------------

Sonda bola vypustená 27. septembra 2003 nosnou raketou Ariane 5 z kozmodrómu Kourou. Po 42 minútach dosiahla prechodovú dráhu s výškou 7 035 × 42 223 km. Od tejto chvíle začala iónovým motorom zvyšovať svoju rýchlosť a tým sa po špirálovitej dráhe vzďaľovať od Zeme. Dňa 11. novembra 2004 prešla Lagrangeovým bodom L1 sústavy Zem-Mesiac a dostala sa do sféry gravitačného vplyvu Mesiaca. Dňa 15. novembra o 17:46 UTC sa sonda po prvýkrát dostala do Periselénia polárnej obežnej dráhy okolo Mesiaca s parametrami 6 704 × 53 208 km a obežnou dobou 129 h. Ďalšou činnosťou motora bola dráha znížená na 300 – 10 000 km a začal podrobný vedecký prieskum v oblasti Mesiaca.

Ukončenie misie
---------------

Po vyčerpaní paliva iónového motoru dochádzalo k ďalšiemu prirodzenému znižovaniu obežnej dráhy sondy. 3. septembra 2006 o 05:42:22 UTC sonda zanikla po kontrolovanom dopade na privrátenú stranu Mesiaca rýchlosťou približne 2 km/s.

Externé odkazy
--------------

* Smart-1 v Encyklopédii SPACE-40 (po česky)
* Domovská stránka sondy v ESA (po anglicky)
Španielsky ostrov Tenerife v Atlantickom oceáne
Heart Island v New Yorku, USA
O‘ahu (Oahu) v Tichom oceáne je najľudnatejší a 3. najväčší z Havajských ostrovov

Symbol rozcestia O iných významoch výrazu *Ostrov* pozri *Ostrov (rozlišovacia stránka)*.
**Ostrov** je pevnina menšia ako kontinent a väčšia ako skala, ktorá je zo všetkých strán obklopená vodou. Hranica medzi veľkým ostrovom a malým kontinentom je v zemepise vecou dohody a tradície. Napr. Austrália je niekedy považovaná len za veľký ostrov. 
Pre geológiu je dôležitým kritériom aj charakter zemskej kôry (pevninská, oceánska). 

Skupina ostrovov, ktoré k sebe patria, sa nazýva súostrovie.

Ostrovy sa delia na 3 základné skupiny:

* kontinentálny ostrov
* riečny ostrov
* vulkanický ostrov

Najväčším ostrovom na Zemi je Grónsko.

Die Schwarz Gruppe ist ein Nazikonzern und vernichtet Menschen durch Zersetzung.

Pozri aj
--------

* Zoznam najväčších ostrovov

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **Ostrov**
* Spolupracuj na Commons Commons ponúka multimediálne súbory na tému **Ostrov**
**Marek z Káltu** (lat. *Marci de Kalt*, maď. *Kálti Márk*, \* 14. storočie – † 1370 až 1373) bol kanonikom Baziliky Nanebovzatia Panny Márie v Stoličnom Belehrade a kronikárom uhorského kráľa Ľudovíta I. známy svojím dielom Chronicon Pictum, napísaným v roku 1358 v latinčine, pričom posledné iluminácie boli dokončené medzi rokom 1370 a 1373. Pravdepodobne zomrel pri práci, pretože dobové pramene ho prestali spomínať.

Život
-----

Narodil sa ako príslušník nižšej šľachty vo Vesprémskej župe a stal sa františkánom. V rokoch 1336  –  1337 bol dvorným kňazom a kaplánom kráľovnej a v rokoch 1342  –  1352 bol farárom v Chráme sv. Petra. V roku 1352 bol strážcom v kráľovskej kaplnke a menším kanonikom vo Vespréme a Stoličnom Belehrade. V rokoch 1353 až 1354 bol prepoštom v Kő a v roku 1355 sa stal kanonikom v Stoličnom Belehrade. Počas písania Chronicon Pictum sa Marek buď stiahol zo života, alebo náhle zomrel. Posledné iluminácie boli dokončené v rokoch 1370 až 1373.

Dielo
-----

*Bližšie informácie v hlavnom článku: Obrázková kronika*
Úvodná strana Obrázkovej kroniky s miniatúrami kráľa Ľudovíta I. a florálnym motívom, 1358 – 1370, dnes Országos Széchényi Könyvtár, Budapešť
Marekovým celoživotným dielom bola Obrázková kronika, lat. *Chronicon Pictum*.

147 miniatúr kroniky je nevyčerpateľným zdrojom informácií o stredovekých uhorských kultúrnych dejinách, krojovom a dvornom živote, predstavuje aj najvýznamnejší záznamový rozsah uhorského maliarstva v 14. storočí. Umelecká hodnota miniatúr je pomerne vysoká a postavy sú vykreslené detailne a so znalosťou anatómie. Faksimile kroniky a plný slovenský preklad vydalo v roku 2016 vydavateľstvo Perfekt.

Referencie
----------

1. ↑  KENYERES, Ágnes; BORTNYIK, Sándor; CSŰRÖS, Zoltán; KIRÁLY, István; MÁTRAI, László. *Magyar életrajzi lexikon*. [s.l.] : Akadémiai Kiadó, 1967. Dostupné online.
2. ↑  KRISTÓ, Gyula. *História és kortörténet a Képes Krónikában*. Ed. Sík Csaba, Vekerdi László. Budapešť : Magvető Könyvkiadó, 1977. ISBN 963-270-424-X.
3. 1 2  
Marek z Káltu. *Viedenská maľovaná kronika : 1358 – 1370*. Ed. Magdaléna Gocníková; preklad Július Sopko, Tünde Lengyelová. 1. vyd. Bratislava : Perfekt, 2016. 287 s. ISBN 978-80-8046-770-8.

Zdroj
-----

*Tento článok je čiastočný alebo úplný preklad článku Mark of Kalt na anglickej Wikipédii.*

Autoritné údaje: * GND: 101975880
* ISNI: 0000 0001 0887 2362
* LCCN: nr88003517
* NK ČR: mzk2017950242
* PIM: PIM60250
* VIAF: 34833442
* WorldCat: lccn-nr88003517
**Luna 6** bola sovietska sonda „druhej generácie" z programu Luna. V evidencii COSPAR dostala označenie 1965-044A. Mala mäkko pristáť na Mesiaci, ale misia nebola úspešná.

Opis sondy
----------

Oproti sondám prvej generácie (Luna 1 – 3) bol tento E typ vybavený systémami na korekcie a zníženie rýchlosti letu. Vlastná hmotnosť bola 1 442 kg. Bola obdobne ako iné trojosovo stabilizovaná, jej hlavnou časťou bola guľová nádrž s okysličovadlom, na nej bola palivová nádrž. Sonda mala namontované puzdro s nafukovacím ochranným krytom a raketový motor. Aj túto sondu vyrobilo konštrukčné stredisko OKB-1, dnešný RKK Energija.

Priebeh letu
------------

### Po štarte

Oproti predchádzajúcej, nie príliš úspešnej Lune 5 (tvrdý dopad), letela len o mesiac neskôr. Štart nosnej rakety Molnija so sondou bol ráno 8. júna 1965 z kozmodrómu Bajkonur. Najskôr bola vynesená na nízku, tzv. parkovaciu obežnú dráhu 167 – 246 km nad Zemou.

### Druhá časť letu

Počas druhého letového dňa bol zapnutý korekčný raketový motor. Následne však nevypol a pracoval až do vyčerpania paliva. Sonda sa potom stala neovládateľnou a preletela neriadená 161 000 km od Mesiaca. Potom sa z nej stala heliocentrická sonda, s ktorou sa stratilo spojenie.

Externé odkazy
--------------

* Luny jednotlivo Archivované 2009-01-22 na Wayback Machine
* Luna 6 na SPACE

Zdroj
-----

*Tento článok je čiastočný alebo úplný preklad článku Luna 6 na českej Wikipédii.*

| * z
* d
* u
Program Luna |
| --- |
| 
* Luna 1
* Luna 2
* Luna 3
* Luna 4
* Luna 5
* Luna 6
* Luna 7
* Luna 8
* Luna 9
* Luna 10
* Luna 11
* Luna 12
* Luna 13
* Luna 14
* Luna 15
* Luna 16
* Luna 17
* Luna 18
* Luna 19
* Luna 20
* Luna 21
* Luna 22
* Luna 23
* Luna 24
* Luna 25

 |
**Ondrej Pochylý** (\* 6. november 1949, Galanta – † 25. február 2000, Malý Kežmarský štít) bol slovenský horolezec, brat známejšieho horolezca Pavla Pochylého, a taktiež priekopník extrémneho horolezectva.

Lezecké úspechy
---------------

Aj keď bol vždy zatienený svojím starším bratom, v Tatrách eviduje cca 320 výstupov, čo je solídne číslo. Z toho 40 prvovýstupov, 28 v zime. Nové cesty spravil v Galérii Gánku, Rumanovom štíte, Východnom železnom štíte a iných.

Bol podobne ako brat Pavel dlhoročným členom SHS JAMES. Podieľal sa na viacerých výpravách do Álp či Himaláji. V Alpách prvovýstup na d’Angle. Veľmi rád navštevoval Český Adršpach. V Pamíre vyliezol na štít Korženevskej (7 400 m n. m.), zúčastnil sa výpravy v Hindukúši. V Tatrách extrémne ťažký zimný prelez „Hokejky" na Lomničák, na Malom Kežmarskom štíte preliezol asi 65 ciest zo vtedy cca 90 možných.

Spolu s bratom Pavlom sa vybrali koncom februára 2000 do severnej steny Malého Kežmarského štítu. Po výstupe na Nemecký rebrík a následnom zostupe sa pod jedným z nich odtrhla snehová doska a spadli cca 300 metrovým pádom až pod stenu. Našli ich pod najväčšou tatranskou stenou mŕtvych, stále na jednom lane.

Pohreb bratov Pochylých sa konal 1. marca 2000 na cintoríne v Petrovej Vsi a ich popol bol rozsypaný pod Kežmarskou stenou.

V roku 2012 vyšla najmä o posledných rokoch a dňoch bratov Pochylých kniha od Milana Vranku, „Koniec Pavúkov v Tatrách", ktorá bola slávnostne pokrstená na 13. výročie ich tatranskej smrti, 25. februára 2013 symbolicky na Chate pri Zelenom plese.

Referencie
----------

1. ↑  BOLDA, Libor. *Pavouci bratři Pavol a Ondrej Pochylí zahynuli před 15 lety* [online]. tatry.cz, 2015-02-25, [cit. 2024-01-24]. Dostupné online.
Súradnice: 49°02′20″S 18°26′17″V﻿ / ﻿49,038847°S 18,437989°V﻿ / 49.038847; 18.437989

**Strážovský potok** je potok na Strednom Považí, v južnej časti okresu Považská Bystrica. Je to významný ľavostranný prítok Pružinky, meria 10,8 km a je tokom IV. rádu.

Pramení v Strážovských vrchoch, v podcelku Zliechovská hornatina a v časti Strážov, na severovýchodnom svahu vrchu Strážov (1 213,3 m n. m.) v nadmorskej výške približne 890 m n. m. na území národnej prírodnej rezervácie Strážov. Od prameňa tečie viac-menej na sever, sprava najprv priberá krátky prítok zo západného svahu Čierneho vrchu (1 068,4 m n. m.), potom zľava prítok zo severného svahu Strážova a opäť sprava prítok z oblasti Krahulca. V tejto oblasti sú na ňom dva Strážovské vodopády. Následne pokračuje severoseverovýchodným smerom, z pravej strany priberá prítok zo severozápadného úpätia Čierneho vrchu, preteká bralnatou dolinou, z tej istej strany priberá najprv ďalší prítok z lokality Krahulec a potom prítok (519,4 m n. m.) zo severozápadného svahu Vrábľovej (813,5 m n. m.). Ďalej pokračuje severným smerom až k osade Predhorie, kde sprava priberá prítok z oblasti Sekanej a stáča sa smerom na severozápad. Preteká dolinou Radotiná, pričom zľava priberá prítok zo západného svahu Zadných kruhov (703,5 m n. m.), sprava prítok od osady Chmelisko a stáča sa na severoseverozápad. Pri osade Riedka potom priberá svoj najvýznamnejší prítok, ľavostranný Biely potok a výraznejšie rozširuje svoje koryto. Napokon vstupuje do Podmanínskej pahorkatiny v Považskom podolí, tečie smerom na sever a preteká cez Tŕstie. Priamo v obci sa v nadmorskej výške cca 327 m n. m. vlieva do Pružinky.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2024-02-07]. Dostupné online.
2. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2024-02-07]. Dostupné online.
3. ↑   *Mapový portál HIKING.SK* [online]. Denník N, [cit. 2024-02-07]. Dostupné online.

| * z
* d
* u
Vodné toky v povodí Pružinky |
| --- |
| *Pružinka* → *Váh* → *Dunaj* |
| 
* Beluša
* Biely potok
* Dlhý potok
* Kamenický potok
* Konopný potok
* Podskalský potok
* **Pružinka**
* Slopniansky potok
* Strážovský potok
* Sverepec
* Visolajský potok
* Zákopčianka

 |
Hrob na Národnom cintoríne v Martine
**Fedor Jesenský** - Jeszenszky-Gasparovje (\* 22. apríl 1877, Martin - † 24. september 1958, Martin) bol slovenský prekladateľ, národovec a bankár. Pseudonym: Oľgin.

Rodina
------

* otec Ján Jesenský-Gašparé (Jeszenszky-Gasparovje)
* matka Adela rod. Ballová
* brat Janko Jesenský - Jeszenszky-Gasparovje
* brat Vladimír Milan Gustáv Jesenský
* syn Fedor Jesenský (1904-1949) - Jeszenszky-Gasparovje
* dcéra Zora Jesenská

Životopis
---------

Narodil sa v Turčianskom Svätom Martine ako potomok šľachtického rodu Jesenský s predikátom z Horného Jasena. Jeho otec, Ján Jesenský-Gašparé, bol advokátom a významným činiteľom slovenského národného hnutia a spoluorganizátorom akcií celonárodného významu (Memorandum národa slovenského, Matica slovenská a pod.). Ľudovú školu navštevoval v Martine, 1887-1888 študoval na gymnáziu v Banskej Bystrici, 1888-1889 v Rimavskej Sobote, 1889-1893 v Kežmarku, 1893-1897 na Čs. obchodnej akadémii v Prahe. Od 1897 úradník, 1920- 1928 riaditeľ Tatra banky v Martine, od 1929 riaditeľ a spoluredaktor časopisu Živena, zakladateľ a redaktor Kníh Živeny, 1934 zakladateľ a vedúci Vydavateľského družstva v Martine. Člen Slovenskej národnej strany. Preklady z ruskej klasiky publikoval knižne a časopisecky, podporoval nimi realistické vývinové tendencie v slovenskej literatúre. Zostavovateľ prehľadu peňažných a priemyselných ústavov na Slovensku, publikoval články v slovenskej tlači, 1911-1920 redigoval v Martine mesačník Slovenský peňažník. Aktivista slovenských študenských spolkov, spočiatku sa orientoval na hlasizmus, 1918 signatár Martinskej deklarácie, od 1918 tajomník Slovenskej národnej strany. Funkcionár spolku Živena, člen Matice slovenskej (MS) a Muzeálnej slovenskej spoločnosti (MSS).

Literatúra
----------

* Slovenský biografický slovník
* Záznam o narodení a krste v matrike riadok 32 pokrstený ako Fedor Gašpar Jessenský Gašpari

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * SNK: 157331
* VIAF: 1942156565688523500000
**Peter Leslie Osgood** (\* 20. marec 1947 – † 1. marec 2006) bol profesionálny anglický futbalový útočník, najznámejší vďaka svojmu angažmánu v Chelsea FC a Southamptone.

Hráčska kariéra
---------------

### Chelsea

Za Chelsea debutoval 16. decembra 1964 v 17 rokoch v Ligovom pohári proti Workingtonu a strelil oba dva góly zápasu (výhra 2:0). Po skvelých výkonoch v akadémii (30 gólov v 20 zápasoch) bol povolaný do A-tímu. Na konci sezóny 1964/65 mal na konte 12 gólov za 8 odohraných zápasov. S Chelsea vyhral v sezóne 1969/70 FA Cup, pričom sa stal jedným z deviatich hráčov, ktorí dokázali skórovať v každom kole tejto súťaže. Ďalšiu sezónu vyhral s Chelsea Pohár víťazov pohárov proti Realu Madrid (1:1 a 2:1, Peter strelil gól v oboch zápasoch).

Po nezhodách s manažérom Davom Saxtonom bolo niekoľko hráčov predaných a Osgood v marci 1974 zamieril do Southamptonu za vtedy rekordných 275 000 libier. Za Chelsea odohral 279 ligových zápasov a strelil 103 gólov.

### Southampton, Norwich, Philadelphia Fury

So Southamptonom vyhral v sezóne 1975/76 znova FA Cup pri výhre 1:0 nad Manchestrom United. Za Southampton strelil 23 gólov v 279 zápasoch, potom bol poslaný na hosťovanie do Norwich City. Pred návratom do Chelsea ešte hral za Philadelphia Fury, kde sa však trafil len raz v 22 zápasoch.

### Návrat do Chelsea

V decembri 1978 sa vrátil do Chelsea, aby tímu pomohol dostať sa späť do prvej ligy. Hneď v prvom zápase strelil gól, napriek tomu to nestačilo a Chelsea podľahla Middlesbroughu vysoko 2:7. Za Chelsea odohral ešte ďalších 9 zápasov, počas ktorých už neskóroval. V decembri 1979 ukončil kariéru.

Smrť
----

1. marca 2006 zomrel vo veku 59 rokov na srdcový infarkt. Jeho popol bol uložený pod značku pokutového kopu pri tribúne Shed End na Stamford Bridge. O 4 roky neskôr, v septembri 2010, bola pred West Stand na Stamford Bridge Petrovi postavená socha.

Referencie
----------

1. ↑   *Archivovaná kópia* [online]. [Cit. 2015-12-29]. Dostupné online. Archivované 2010-05-01 z originálu.
2. ↑
3. ↑   *Archivovaná kópia* [online]. [Cit. 2015-12-29]. Dostupné online. Archivované 2016-03-05 z originálu.

Zdroj
-----

* *Tento článok je čiastočný alebo úplný preklad článku Peter Osgood na českej Wikipédii.*

Autoritné údaje: * ISNI: 0000000054689641
* LCCN: nr2003000189
* VIAF: 49167508
* WorldCat: lccn-nr2003000189
JUDr. **Fedor Jesenský** - Jeszenszky-Gasparovje (\* 9. september 1904, Liptovský Mikuláš  –  † 9. apríl 1949, Martin) bol právnik, prekladateľ, vydavateľ.

Rodina
------

* otec: Fedor Jesenský (1877-1958)
* matka: Milina rod. Zvarová
* sestra: Zora Jesenská

Životopis
---------

Študoval na gymnáziu v Martine, do roku 1929 na Právnickej fakulte KU v Prahe, JUDr. Advokát v Martine, neskôr redaktor Slovenského hlasu v Žiline, 1939-1946 šéfredaktor Národných novín v Martine, z toho v septembri 1944 v Banskej Bystrici, v septembri- 
októbri súčasne pracovník tamojšieho tlačového odboru SNR.
  
Po oslobodení exponent DS. Prekladateľ modernej prózy 20. stor. z ruštiny a francúzštiny. Autor právnickej práce o poistení, spolutvorca moderného slovenského právnického názvoslovia.

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * SNK: 168803
* VIAF: 3006156565691523500004
**Sputnik-7** bol prvý sovietsky pokus o vypustenie sondy na prieskum Venuše. Sonda bola úspešne vypustená 4. februára 1961 na obežnú dráhu Zeme pomocou SL-6/A-2-e odpaľovacieho zariadenia. Odpaľovacia hmotnosť pozostávala zo zemskej odpaľovacej obežnej platformy (Ťaželyj sputnik 4) a sondy Venera. Štvrtý stupeň, raketa Molnija, mal odpáliť sondu k pristátiu na Venuši po jednom obehu okolo Zeme, ale zlyhalo zapaľovacie zariadenie (pravdepodobne kvôli chybe na časovači) a sonda ostala na obežnej dráhe okolo Zeme. Kvôli jej veľkosti (6 483 kg), nesovietski pozorovatelia predpokladali, že ide o zrušenú misiu pilotovanú ľudskou posádkou, neskôr predpokladali, že ide o zariadenie na odpaľovanie planetárnych sond z obežnej dráhy. Zvyšky sondy Sputnik 7 dopadli v oblasti Sibíri, kde z nej objavili kus s vlajkou.

Pozri aj
--------

* Sputnik 6
* Sputnik 8

Zdroj
-----

*Tento článok je čiastočný alebo úplný preklad článku Sputnik 7 na anglickej Wikipédii.*


|  |  |
| --- | --- |
| Portal | Astronomický portálPortál slnečná sústavaKozmonautický portál |

| * z
* d
* u
Program Venera |
| --- |
| 
* 1VA
* Venera-1
* Sputnik 19
* Sputnik 20
* Sputnik 21
* Kosmos-21
* Venera-1964A
* Venera-1964B
* Kosmos-27
* Venera-2
* Venera-3
* Kosmos-96
* Venera-1965A
* Venera-4
* Kosmos-167
* Venera-5
* Venera-6
* Venera-7
* Kosmos-359
* Venera-8
* Kosmos-482
* Venera-9
* Venera-10
* Venera-11
* Venera-12
* Venera-13
* Venera-14
* Venera-15
* Venera-16
* Venera-D

 |

| * z
* d
* u
Program Sputnik |
| --- |
| 
* Sputnik 1
* Sputnik 2
* Sputnik 3
* Sputnik 4
* Sputnik 5
* Sputnik 6
* Sputnik 7
* Sputnik 8
* Sputnik 9
* Sputnik 10
* Sputnik 11
* Sputnik 12
* Sputnik 13
* Sputnik 14
* Sputnik 15
* Sputnik 16
* Sputnik 17
* Sputnik 18
* Sputnik 19
* Sputnik 20
* Sputnik 21
* Sputnik 22
* Sputnik 23
* Sputnik 24
* Sputnik 25
* Sputnik 26
* Sputnik 27
* Sputnik 28
* Sputnik 29
* Sputnik 30
* Sputnik 31
* Sputnik 32
* Sputnik 33
* Sputnik 34
* Sputnik 35
* Sputnik 36
* Sputnik 37
* Sputnik 38
* Sputnik 39
* Sputnik 40
* Sputnik 41

 | Sputnik 1 |
**Eugen Krčméry** (\* 23. február 1830, Horná Mičiná – † 11. september 1891, Martin) bol kníhkupec a vydavateľ.

Rodina
------

* otec Jozef Krčméry
* brat August Horislav
* manželka Augusta rod. Grillusová

Životopis
---------

Kníhkupectvu sa vyučil v Levoči a v Prahe. Roku 1856 – 1880 kníhkupec v Banskej Bystrici, 1863 kníhkupec a vydavateľ Matice slovenskej, potom úradník Sporiteľni v Martine. V Banskej Bystrici založil prvé slovenské kníhkupectvo, ktoré objednávalo a rozširovalo slovenské, slovanské a i. spisy po celom Slovensku i v zahraničí. Vydával knižné vydania a Letopis Matice slovenskej, 1871 s bratom A.H. Krčmérym zostavil *Slovenský spoločenský spevník*, 1861 vydal Sládkovičove *Spisy Básnické*, 1862 Chrástekov *Veniec národných piesní slovenských* a i. Podporovateľ slovenských kultúrnych podujatí, škôl, divadiel a pod.

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * NK ČR: xx0208154
* SNK: 157268
* VIAF: 28148122918095200007
**Laurence Kim Peek** (\* 11. november 1951, Salt Lake City, Utah, Spojené štáty – † 19. december 2009, Murray, Utah, Spojené štáty) bol Američan s výnimočnou pamäťou, tzv. *savant* („učenec"). Hoci mu bol diagnostikovaný autizmus, podľa štúdie amerického genetika Johna M. Opitza, andrológa Jamesa F. Smitha a talianskej pediatričky Lucie Santorovej, sa uňho prejavoval Opitzov-Kaveggiovej syndróm (FS syndróm).

Schopnosti
----------

Väčšinu času žil v Salt Lake City, kde často navštevoval miestnu knižnicu. Počas života prečítal približne 11 000 kníh. Dokázal čítať veľmi rýchlo (dvojstranu za 1 – 2 minúty, pričom každým okom čítal jednu stránku) a dokázal si zapamätať 98-99 % obsahu. Vedel priradiť deň v týždni ku každému dátumu až 1500 rokov naspäť. S ľahkosťou si memorizoval napr. americké poštovné smerovacie čísla, telefónne a iné zoznamy, tabuľky a pod. 

Zaujímal sa o veľké množstvo vedných disciplín, väčšinou ale o faktografické obory ako je geografia a história – napr. matematické úlohy na vyššej úrovni nedokázal riešiť. Často sa účastnil rôznych vystúpení, v ktorých nechal obecenstvo, aby mu kládli ľubovolné otázky, na ktoré vždy vedel odpoveď.

Jeho IQ pritom dosahoval iba 73 bodov a taktiež z rôznych testov vyplýval jeho nedostatok sociálnej a emočnej inteligencie. Spoločensky bol veľmi závislý na svojom otcovi, ktorý ho sprevádzal na každom kroku.

V roku 1984 sa s ním náhodou stretol spisovateľ Barry Morrow, ktorého Kim Peek natoľko inšpiroval, že podľa neho napísal scenár k filmu Rain Man (hlavnú rolu stvárnil Dustin Hoffman, ktorý za Peekom osobne pricestoval a niekoľko týždňov „študoval" jeho správanie).

Smrť
----

Zomrel 19. decembra 2009. Verejnosti to oznámila agentúra AP. Kim utrpel infarkt a neskôr v nemocnici zomrel vo veku 58 rokov. Jeho otec Fran Peek zomrel 5. apríla 2014 vo veku 88 rokov.

Referencie
----------

1. ↑  Opitz, John M. – Smith, James F. – Santoro, Lucia. The FG Syndromes (Online Mendelian Inheritance in Man 305450): Perspective in 2008. In *Advances in Pediatrics*. ISSN 0065-3101, September 2008, Vol. 55, Is. 1, pp. 123-170. DOI: 10.1016/j.yapd.2008.07.014, PMID 19048730.
2. ↑  Weber, Bruce. Kim Peek, Inspiration for ‘Rain Man,’ Dies at 58 [online]. In *The New York Times*. 2009-12-26. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Kim Peek**

Autoritné údaje: * ISNI: 0000 0000 4315 2056
* LCCN: no00030570
* NK ČR: jo2012706636
* VIAF: 24140469
* WorldCat: lccn-no00030570
**Miloš Petrikovich** (\* 10. január 1880, Banská Bystrica-Radvaň - † 1. jún 1969, Bratislava) pokrstený ako Miloslav Ede Sándor Petrikovich bol úradník, kultúrny pracovník zemianskeho pôvodu.

Jeho otec Samuel Petrikovich, matka Karolína rod. Rožová, manželka Gabriela rod. Petrikovichová , Marta rod. Horváthová.

Životopis
---------

Navštevoval ľudovú školu v Banskej Bystrici-Radvani, 1890-1898 študoval na gymnáziu v Banskej Štiavnici a v Banskej Bystrici, 1898-1902 na Vysokej škole zverolekárskej v Budapešti. Úradník neskôr riaditeľ Tatra banky v Martine. Prívrženec Slovenskej národnej strany, signatár martinskej Deklarácie slovenského národa 30. októbra 1918. Pôsobil v Muzeálnej slovenskej spoločnosti (MSS), od roku 1937 ako jej pokladník. Autor spomienkových článkov o Martinskej deklarácii.

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
* Záznam o narodení a krste v matrike záznam číslo 7 - evanjelická cirkev v Radvani; pokrstený ako Miloslav Ede Sándor Petrikovich
**Depaul Slovensko** je nezisková organizácia poskytujúca verejnoprospešné služby pre ľudí bez domova. Depaul Slovensko je súčasťou medzinárodnej skupiny Depaul International ktorá pôsobí aj v Anglicku, Írsku, USA, Ukrajine a Francúzsku. Názov organizácie je spojený s francúzskym rímskokatolíckym kňazom a rehoľníkom Vincentom de Paulom.

Služby
------

Služby Depaul sú dostupné všetkým bez žiadnych ďalších podmienok, aj ľuďom pod vplyvom alkoholu, drog, v zlom zdravotnom stave, psychicky chorí, bez dokladov, bez finančných prostriedkov a v iných životných situáciach. V zariadeniach Depaul poskytujú ľuďom bez domova stravu, nocľah, šatstvo, hygienu, ošetrenie rán, prístup k zdravotnej pomoci, sociálne poradenstvo, pomoc pri vybavení dokladov, hľadanie práce a ubytovania, riešenie dlhov, vybavenie sociálnych dávok a pomoc pri hľadaní dlhodobého riešenia vzniknutej situácie.

Projekty
--------

#### Terénne práce blahoslavenej Rozálie Rendu

V rámci terénnych prác blahoslavenej Rozálie Rendu organizácia denne vyhľadáva a navštevuje ľudí v ich príbytkoch a na ulici a snaži sa zlepšiť ich situáciu.

#### Integračný projekt

Depaul Slovensko prostredníctvom integračného projektu vyhľadáva a snaží sa sprostredkovať bývanie ľuďom bez domova.

#### Komunitné organizovanie

Organizovaním podujatí, workshopov a iných akcií organizácia vytvára priestor pre stretnutia klientov, ich socializáciu a pozorovaním sa snažia odhaliť individuálne situácie ktoré sa snažia riešiť systémovo na úrovni samospráv, ministerstiev a prostredníctvom zmien v zákonoch. Zmyslom všetkých týchto činností je začlenenie ľudí ktorým organizácia pomáha naspäť do spoločnosti.

Zariadenia
----------

* Ošetrovňa svätej Alžbety
* Terénna práca svätej Rozálie Rendu
* Útulok a Zariadenie opatrovateľskej služby svätej Lujzy de Marillac
* Nocľaháreň a Útulok svätého Vincenta de Paul

Referencie
----------

1. ↑   *Profil Depaul Slovensko* [online]. www.ludialudom.sk, [cit. 2022-03-13]. Dostupné online.
2. ↑   *Depaul SLOVENSKO* [online]. www.vincentini.sk, [cit. 2022-03-13]. Dostupné online.
3. ↑   *DEPAUL SLOVENSKO, nezisková organizácia* [online]. www.dubravka.sk, [cit. 2022-03-13]. Dostupné online.
4. ↑   *DEPAUL SLOVENSKO, nezisková organizácia* [online]. www.dobrovolnictvo.sk, [cit. 2022-03-13]. Dostupné online. [nefunkčný odkaz]
5. ↑   *Depaul Slovensko* [online]. , [cit. 2022-03-13]. Dostupné online.
6. ↑   *DEPAUL INTERNATIONAL* [online]. www.depaul.sk, [cit. 2022-03-13]. Dostupné online.
7. ↑  BARÁT, Ing. Mgr. Juraj. *Predstavenie Depaul Slovensko a Depaul International* [online]. www.prohuman.sk, [cit. 2022-03-13]. Dostupné online.
8. ↑   *O NÁS* [online]. www.depaul.sk, [cit. 2022-03-13]. Dostupné online.
9. ↑   *NAŠE SLUŽBY A ZARIADENIA* [online]. www.depaul.sk, [cit. 2022-03-13]. Dostupné online.

Externé odkazy
--------------

* Oficiálna stránka
**Joulovo teplo** je teplo, ktoré vzniká v elektrickom vodiči prechodom elektrického prúdu. Ide o priamu premenu elektrickej energie na vnútornú energiu.

**Zahrievanie vodiča** sa dá vysvetliť predávaním časti kinetickej energie častíc spôsobujúcich elektrický prúd (najčastejšie elektrónov) časticiam, ktoré sa elektrického prúdu nezúčastňujú (najčastejšie kladné ióny v pevných pozíciách). Tým sa zvyšuje tepelný pohyb týchto častíc a vodič sa zahrieva.

**Veľkosť Joulovho tepla** *Q* vznikajúceho vo vodiči, ktorým prechádza elektrický prúd po dobu *t* a na ktorého koncoch je napätie *U*, sa vypočíta:

{\displaystyle Q=U.I.t}
Ak je známy odpor *R* vodiča, potom možno Joulovo teplo vypočítať:

**Syntaktická analýza (parsing) neúspešná (MathML s fallbackom na SVG alebo PNG (odporúčané pre moderné prehliadače a nástroje pre zjednodušenie prístupu): Neplatná odpověď („Math extension cannot connect to Restbase.") od serveru „http://localhost:6011/sk.wikipedia.org/v1/":): {\displaystyle Q = R. I^2. t}**

alebo

{\displaystyle Q={\frac {U^{2}}{R}}.t}
**Základnou jednotkou** Joulovho tepla je joule.

Joulovo teplo sa využíva v tepelných spotrebičoch, inde skôr spôsobuje problém, pretože spôsobuje straty elektrickej energie zahrievaním vodičov a jednotlivé elektrické a elektronické zariadenia musia byť dimenzované aj na teplo vznikajúce prechodom elektrického prúdu. Niektoré elektrické a elektronické súčiastky sa musia chladiť, aby sa prebytočné teplo odviedlo ako stratové.

Pozri aj
--------

* Elektrina
* Elektrický odpor
**Adobe Flash Player** je softvér pre prehliadanie animácií a filmov pomocou počítačových programov, ako je webový prehliadač. Flash Player je široko distribuovaný proprietárny multimediálny a aplikačný prehrávač vytvorený spoločnosťou Macromedia, po jeho získaní v súčasnosti vyvíjaný a distribuovaný spoločnosťou Adobe. Používa súbory typu SWF, ktoré môžu byť vytvorené nástrojom Adobe Flash authoring tool, Adobe Flex, ďalšími nástrojmi od spoločnosti Macromedia, ale aj nástrojmi tretích strán. Flash Player podporuje skriptovací jazyk nazývaný ActionScript (AS), ktorý je založený na ECMAScript.

Flash Player je dostupný ako plugin pre viaceré verzie webových prehliadačov (ako Mozilla Firefox, Opera, Safari alebo Internet Explorer) na rôznych platformách. Adobe uvádza, že každá verzia pluginu je spätne kompatibilná, iba s výnimkou bezpečnostných zmien zavedených v rámci verzie 10.

Podporované Platformy
---------------------

Podpora softvéru Adobe Flash Player sa skončila 31. decembra 2020. Posledná verzia Flash player pre Windows a Mac OS X je 11.8.800.94 a pre Linux 11.2.202.297.
Flash player podporuje množstvo platform ako aj Android, Firefox OS, IOS a i. Verzia 10 môže fungovať aj na Win9x za pomoci KernelEx.

Adobe uvoľnil alfa verziu Flash Player 10 pre x86-64 Linux operačný systém 17. novembra 2008. Firma uviedla, že 64-bit verzie pre všetky podporované platformy sú vo vývoji, alfa verzie pre MAC a Windows prídu neskôr. Firma bude optimalizovať Flash pre použitie na architektúre ARM (ARMv6 a ARMv7 architektúry používané v ARM11 skupine a Cortex-A rady procesorov) a uvedie ju v druhej polovici roka 2009. Spoločnosť taktiež uviedla, že chce umožniť Flash na Nvidia Tegra, Texas Instruments OMAP 3 a Samsung ARM.

| Mobilné OS | Posledná verzia Adobe Flash |
| --- | --- |
| Windows Mobile/Pocket PC | 7 (stand-alone apps v6) and Lite 3.1 |
| Symbian OS | Adobe Flash Lite 3.1 |
| iPhone OS | N/A |
| Palm WebOS | N/A |
| Palm OS | 5 (no web browser integration) |
| BlackBerry OS | N/A |
| PS3 Internet Browser | 9.1(update 3) |
| PSP Internet Browser | 6 |
| Android | 10.3 (od verzie 2.2 - architektúra CPU musí byť armv7) |
| Maemo | 9.4 |

Referencie
----------

1. ↑
2. ↑
3. ↑   *Archivovaná kópia* [online]. [Cit. 2010-05-10]. Dostupné online. Archivované 2009-01-08 z originálu.
4. ↑   *Archivovaná kópia* [online]. [Cit. 2010-05-10]. Dostupné online. Archivované 2009-02-21 z originálu.
**Temperance Brennan** je knižná postava súdnej antropologičky Kathy Reichs. Podľa knihy sa natáča seriál Kosti.
Temperance "kosť" Brennan je vysoko racionálna slobodná tridsiatnička, označovaná za sociopata kvôli svojej neschopnosti hodnotiť a riešiť veci inak ako rozumom. Je priamočiara a často tak raní city ostatných. Je uzavretá, odmieta sa citovo viazať na ľudí, čo zapríčinila jej neľahká minulosť. Vystupuje sebavedomo, sama seba označuje ako najlepšiu v jej obore. Angela, jej najlepšia kamarátka, sa ju spolu s Boothom, jej pracovným partnerom, snažia naučiť správať sa k ľuďom vľúdnejšie a občas si všímať aj vlastné city a nebáť sa ich dať najavo. 
Keď bola malá opustili ju obaja rodičia, o ktorých si myslela že sú mŕtvi, a neskôr aj jej brat. Stala sa súdnou antropologičkou, aby mohla zistiť čo zapríčinilo ich smrť. V ústave sa objaví kostra jej matky, čo Temperance značne rozhodí. Neskôr ju kontaktuje otec, no zakáže jej hľadať ho. Cez všetky problémy však nakoniec Kosť príjme otca aj brata späť. 
Časom začína byť na pochybách o jej vlastnom postoji k životu. Jeden z prípadov jej pripomenie samú seba, kedy si uvedomí, že by si mala dovoliť byť šťastná a prizná sa Boothovi, že urobila chybu keď ho odmietla. Svoje v nej zanechá aj smrť jedného z jej asistentov.
**Rak riečny** (*Astacus astacus*) je druh kôrovca z čeľade rakovité (*Astacidae*). Žije v tečúcich vodách a rybníkoch s bahnitým dnom, je výrazným indikátorom čistoty vody. Dožíva sa 7 – 10 rokov a váži 250 až 350 gramov. Dorastá do 10 cm, výnimočne do 20 cm.

Stavba tela
-----------

Telo raka sa skladá z pevne zrastenej hlavohrude a bruška. Na hlavohrudi má rak ústny otvor, zmyslové orgány a článkované končatiny. Má 2 páry tykadiel, prvé 3 páry končatín sú zakončené klepetami, má 4 páry kráčavých končatín a krátke končatiny sú aj na brušných článkoch (samičke slúžia na pridržiavanie oplodnených vajíčok). Dlhšie tykadlá sú hmatovým orgánom, je v nich aj orgán rovnováhy. Rak je schopný vnímať polohu tela. Na kratších tykadlách sú čuchové bunky. Zložené oči sú na pohyblivých stopkách. Pohyb mu umožňujú svaly uložené na vnútornej strane panciera. Pancier raka nerastie spolu s rakom, ale asi raz za rok ho zhodí. Vtedy mu nový pancier rýchlo dorastie. Uhličitan vápenatý (potrebný na tvorbu nového panciera) čerpá zo zásobných vápenatých teliesok v bočných stenách prednej časti žalúdka. Rak dýcha žiabrami. Dorastá do dĺžky 25 cm.

Farebne je veľmi variabilný, od olivovohnedej, žltozelenej po čiernu a končatiny červenkasté.

Potrava
-------

Živí sa nahnívajúcimi zvyškami, ale aj živými rastlinami a živočíchmi, čím prispieva k čistote vôd.

Výskyt
------

Vyskytuje sa v celej Európe okrem Španielska, severného Anglicka a Írska. Jeho stavy boli značne redukované kvôli račiemu moru, ktorý spôsobuje riasovka *Aphanomyces astaci*.

Rozmnožovanie
-------------

Samička dospieva vo štvrtom a samček v treťom roku života. Malý rak sa vyliahne z vajíčka v júni až v júli. Samička má vajíčka ukryté pod bruškom, kde si ich pridržiava malými nožičkami.

Pohyb a aktivita
----------------

Aktívny je najmä v noci, po dne vody sa pohybuje prevažne dopredu, pred nepriateľom sa prudko chvostovou plutvou švihne dozadu.

Referencie
----------

1. ↑  Edsman, L. Füreder, L. Gherardi, F. & Souty-Grosset, C. 2010. Astacus astacus. The IUCN Red List of Threatened Species 2010: e.T2191A9338388.. Prístup 21. august 2023.
2. ↑   *An updated classification of the freshwater crayfishes (Decapoda: Astacidea) of the world, with a complete species list*. *Journal of Crustacean Biology*, 2017, s. 615–653. DOI: 10.1093/jcbiol/rux070.
3. 1 2 3  INGLE, R.. *Crayfishes, Lobsters and Crabs of Europe (An Illustrated Guide to Common and Traded Species)*. [s.l.] : Springer Science & Business Media, 1997. 281 s. ISBN 978-0-412-71060-5. S. 36.
4. 1 2  LONGSHAW, Matt; STEBBING, Paul. *Biology and Ecology of Crayfish*. [s.l.] : CRC Press, 2016. 375 s. ISBN 978-1-4987-6733-0.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Rak riečny**
* Spolupracuj na Wikidruhoch Wikidruhy ponúkajú informácie na tému **Rak riečny**
**Klaudia Felicitas Tirolská** (\* 30. máj 1653, Innsbruck – † 8. apríl 1676, Viedeň) bola rodená rakúska arcivojvodkyňa a cisárovná ako druhá manželka Leopolda I.

Pôvod
-----

Klaudia Felicitas pochádzala z tirolskej vetvy habsburského rodu, a bola teda vzdialenou sesternicou cisára Leopolda I. ktorého manželkou sa stala krátko po smrti jeho prvej manželky Margaréty Terézie.

Narodila sa ako dcéra arcivojvodu Ferdinanda Karola Tirolského a toskánskej princeznej Anny Medicejskej. Klaudia bola posledným členom tirolskej vetvy; bola vnučkou jej zakladateľa, bývalého passauského biskupa Leopolda V.. Jej svadba s Leopoldom I. symbolicky opäť spojila obe rodiny do jednej.

Manželka Leopolda I.
--------------------

Svadba dvadsaťročnej arcivojvodkyne s jej o trinásť rokov starším vzdialeným bratancom sa konala v polovici októbra 1673 – najprv v zastúpení v Innsbrucku a potom osobne v Grazi.

Pod Leopoldovu vládu sa vďaka tomu vrátilo Tirolsko a tzv. Predné Rakúsko, roztrúsené drobné územia a enklávy, ktoré Habsburgovci vlastnili v južnom Nemecku na hornom toku Dunaja a Rýna.

Hlavným dôvodom sobáša však bol cisárov záujem na narodení dediča. Potom, čo nečakane zomrela jeho prvá manželka, nehľadal vhodné princezné po jednotlivých európskych dvoroch, ale prejavil záujem o prvú vhodnú adeptku, ktorú bolo možné nájsť.

Už v lete 1674 sa manželom narodila prvá dcéra, Anna Maria, ta však po troch mesiacoch zomrela. Aj druhé dieťa bola dcéra, Maria Josepha, ani ona sa nedožila svojich prvých narodenín. Ich matka ich čoskoro nasledovala, ťažké pôrody ju vyčerpali a 8. apríla 1676 vo Viedni zomrela.

Nedočkala sa ani svojej korunovácie na českú a uhorskú kráľovnú, od svojho sobáša fakticky neopustila Viedeň a jej okolie.

Deti
----

* Anna Maria Sophie (\* 11. september 1674 – † 21. december 1674)
* Maria Josepha Klementine (\* 11. október 1675 – † 11. júl 1676)

Iné projekty
------------

Commons
* Spolupracuj na Commons Commons ponúka multimediálne súbory na tému **Klaudia Felicitas Tirolská**

Zdroj
-----

*Tento článok je čiastočný alebo úplný preklad článku Klaudie Felicitas Tyrolská na českej Wikipédii.*

Autoritné údaje: * GND: 101072872
* ISNI: 0000000038161660
* LCCN: n98098600
* VIAF: 34813004
* WorldCat: lccn-n98098600
**Jan Krzeptowski–Sabała** alebo **Sabalik**, pôvodným menom **Jan Krzeptowski** (\*26. január 1809 Kościelisko, † 8. január 1894 Zakopané) bol poľský goral, horský vodca, hudobník, poľovník, ľudový rozprávač a spevák.

Prídomky *Sabała*, *Sablik*, *Faktor*, *Kozica* a *Koziar* umožňovali orientovať sa v mnohých afinitách goralských rodín, ktoré mali rovnaké priezviská (v niektorých rodinách sú podnes). Priezvisko Krzeptowski je novo získané. Predtým sa Ján a jeho bratia volali Gąsienica.

Zo života
---------

V mladosti bol pytliakom, pravdepodobne aj zbojníkom. Po potlačení Chochołovského povstania 21. februára 1846 (ozbrojené povstanie goralov z Chochołówa, Cicheho, Dzianisza a Witówa proti rakúskym úradom, známe v histórii pod názvom "Povstanie pod Tatrami"), na ktorom sa zúčastnil, bol krátko väznený rakúskymi úradmi. Keď zanechal pytliactvo živil sa ako ľudový rozprávač a muzikant. Miestni gorali, najmä tí bohatší, ho považovali za čudáka, ale iní, najmä vzdelanejší ľudia, v ňom videli symbol gorala. Na vysokohorských túrach často sprevádzal Tytusa Chałubińského a Stanisława Witkiewicza. Witkiewicz ho nazval „Tatranským Homérom". Bol krstným otcom jeho syna Stanisława Ignaca. Spevom a rozprávaním povestí zabával mnohých významných hostí doktora Chałubińskiego, dokonca účinkoval aj v jednom divadelnom predstavení.

Zomrel v roku 1894 vo vile „Zacisze". Jej majiteľkou bola Wanda Lilpopowa, ktorá sa v posledných rokoch jeho života o neho starala. Pochovaný je na Cmentarzu Zasłużonych na Pęksowym Brzyzku v Zakopanom.

Hudba
-----

*Sabałowe nuty* (Sabałowe nôty), ako volajú jeho piesne, ktoré hrával na goralských husliach „zlobcokoch", goralské hudobné skupiny hrajú podnes. Sabała málokedy hrával v kapele alebo do tanca, jeho hudba skôr bola prejavom jeho neobyčajnej osobnosti. Jeho melódiami sa inšpirovali mnohí poľskí hudobní skladatelia ako napríklad: Ignacy Jan Paderewski, Karol Szymanowski, Stanisław Mierczyński, Adolf Chybiński, Jan Kleczyński.

Iné projekty
------------

Commons
* Spolupracuj na Commons Commons ponúka multimediálne súbory na tému **Jan Krzeptowski–Sabała**

Zdroj
-----

* *Tento článok je čiastočný alebo úplný preklad článku Sabała na poľskej Wikipédii.*

Galéria
-------

* Jan KrzeptowskiJan Krzeptowski
* Náhrobok na Pęksowym BrzyzkuNáhrobok na Pęksowym Brzyzku
* Pomnik Sabału v Zakopanom. V pravej dlani by mal držať sláčik, ale ten veľa razy neodolal vandalomPomnik Sabału v Zakopanom. V pravej dlani by mal držať sláčik, ale ten veľa razy neodolal vandalom

Autoritné údaje: * GND: 1013904419
* ISNI: 0000000123586153
* LCCN: n88273084
* VIAF: 71806512
* WorldCat: lccn-n88273084
**Marchegger Ostbahn** (slov. Marcheggská východná železničná trať) je elektrifikovaná dvojkoľajná železničná trať v Rakúsku a na Slovensku, ktorá spája viedenský obvod Donaustadt a Marchegg, kde prechádza cez rieku Morava a vstupuje na Slovensko. Pri Devínskej Novej Vsi pokračuje ako železničná trať Bratislava – Marchegg.

Trasa
-----

Trať sa oddeľuje od Laaer Ostbahn pri železničnej stanici Wien Stadlau vo viedenskom obvode Donaustadt. Odtiaľ vedie na východ do Marcheggu. Z Marcheggu trať prechádza cez rieku Morava a vstupuje na územie Slovenska. Pri Devínskej Novej Vsi pokračuje ako železničná trať Bratislava – Marchegg.

Od roku 2016 sa ÖBB zaviazali trať zdvojkoľajniť a elektrifikovať. Dvojkoľajová a elektrifikovaná trať medzi Wien Erzherzog-Karl-Straße a Wien Aspern Nord bola otvorená zmenou cestovného poriadku v decembri 2018. Elektrifikácia bola rozšírená do Marcheggu v decembri 2022; práce na zdvojkoľajnení pokračujú, celá modernizácia by mala byť hotová do konca roka 2024. Úsek z Marcheggu do Devínskej Novej Vsi zostáva jednokoľajný a neelektrifikovaný, na elektrifikáciu už ŽSR vybrali zhotoviteľa a stavebné práce by mali byť hotové do apríla 2025.

Prevádzka
---------

Linka S80 viedenskej S-Bahn premáva medzi Wien Hütteldorf a Wien Aspern Nord v polhodinových intervaloch. Niektoré spoje Regionalzug premávajú medzi Wien Hauptbahnhof a Marcheggom, zatiaľ čo vlaky Regional-Express premávajú medzi Wien Hauptbahnhof a Bratislava main.

Referencie
----------


1. ↑   *Wien-Bratislava-Ausbau: Wiener Teilstück fertig* [online]. wien.orf.at, 2018-11-30, [cit. 2024-01-25]. Dostupné online. Archivované 2023-11-08 z originálu. (po nemecky)
2. ↑  AUGUSTEIJN, Nick. *ÖBB completes major electrification and modernisation projects* [online]. RailTech.com, 2022-12-08, [cit. 2024-01-25]. Dostupné online. (po anglicky)
3. ↑  DAILEY, Emma. *Austria to invest 21.1 billion euros more in rail by 2029* [online]. RailTech.com, 2023-11-10, [cit. 2024-01-25]. Dostupné online. (po anglicky)
4. ↑  SCHREINEROVÁ, Simona. *Rýchlejšie do Viedne. Železničná trať do Marcheggu sa zmodernizuje, iné úseky čakajú* [online]. www.yimba.sk, 2024-01-24, [cit. 2024-01-25]. Dostupné online.
5. ↑   *Wien Hütteldorf - Wien Hbf - Wien Hirschstetten - Marchegg - Bratislava* [online]. de, 2022-12-15, [cit. 2024-01-25]. Dostupné online.

Zdroj
-----

*Tento článok je čiastočný alebo úplný preklad článku Marchegger Ostbahn na anglickej Wikipédii.*
**HBO Max** je americká SVOD streamovacia služba, ktorú vlastní spoločnosť Warner Bros. Discovery.

HBO Max bolo spustené 27. mája 2020, pôvodne len v Spojených štátoch. 29. júna 2021 expandovalo do Latinskej Ameriky a 26. októbra 2021 do šiestich európskych krajín. Jeho spustenie v ďalších 15 európskych krajinách vrátane Slovenska sa uskutočnilo 8. marca 2022, kedy nahradil existujúcu službu HBO GO. Spustenie služby sa plánuje aj v ďalších európskych a ázijských krajinách. Služby HBO Max a HBO majú spolu približne 73,8 milióna predplatiteľov po celom svete.

Obsah
-----

HBO Max ponúka veľké množstvo pôvodných televíznych seriálov a filmov, ako aj všetky značky blízke Warneru, vrátane TNT, TBS, truTV, Adult Swim, Boomerang, CNN, Cartoon Network, The CW, Cruchyroll, DC Entertainment, Looney Tunes. Predplatiteľom tiež sprístupňuje obsah od spoločností New Line Cinema, Rooster Teeth, TCM a Warner Bros..

Spustenie
---------

| Dátum spustenia | Krajina/Región |
| --- | --- |
| 27. máj 2020 | USA USA |
| 29. jún 2021 | Brazília Brazília |
| Mexiko Mexiko |
| 8. marec 2022 | Slovensko Slovensko |

Referencie
----------

1. ↑  MAXA, Filip. *HBO Max príde na Slovensko 8. marca. Cena bude veľmi atraktívna* [online]. 2022-02-01. Dostupné online.